Rød skogfrue

Rød skogfrue (Cephalanthera rubra) er en plante i marihandfamilien (orkidefamilien).

Utseende 
Rød skogfrue er en opptil halvmeteren høy plante, med 5-20 store, røde blomster og lange, lansettforma blader oppover hele den ugreina stengelen.

Forekomster i Norge 
Rød skogfrue er svært sjelden i Norge, og i enkelte år blomstrer det bare 25 individer på landsbasis.

Plantens utbredelse er begrensa til nedre Østlandet, og den finnes kun i kommunene Gjerstad, Kragerø, Bamble, Porsgrunn, Drammen, Øvre Eiker, Kongsberg, Modum, Hole, Jevnaker og Aremark.

Planta vokser bare på kalkrik grunn, stort sett i kalkfuruskog, og den er svært varmekjær. Derfor er rød skogfrue totalfreda, og den er også på Norsk rødliste for arter med statusen sterkt trua (EN).

I tillegg til fredningen er det også gitt en egen Forskrift om rød skogfrue (Cephalanthera rubra) som prioritert art, og det er utarbeidet en egen handlingsplan.

Referanser

Eksterne lenker 
 
 Miljøstatus i Norge: Rød skogfrue

Orkidéfamilien
Røde blomster
Karplanter på norsk rødliste
Fredede arter i Norge
Prioriterte arter etter naturmangfoldloven